pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เขตสุขภาพที่ 6 ระดมทีมเก็บสิ่งส่งตรวจหาเชื้อโควิด 19 ผู้กักตัว วันละ 200-500 ราย [กระทรวงสาธารณสุข]
วันพฤหัสบดีที่ 21 พฤษภาคม 2563
เขตสุขภาพที่ 6 ระดมทีมเก็บสิ่งส่งตรวจหาเชื้อโควิด 19 ผู้กักตัว วันละ 200-500 ราย [กระทรวงสาธารณสุข]
เขตสุขภาพที่ 6 ระดมทีมเก็บสิ่งส่งตรวจหาเชื้อโควิด 19 ผู้กักตัว วันละ 200-500 ราย
เขตสุขภาพที่ 6 จัดเตรียมสถานที่กักตัวของรัฐรับคนไทยกลับจากต่างประเทศกว่า 6,000 คนต่อเดือน พร้อมระดมทีมตรวจคัดกรอง/ เก็บตัวอย่างสิ่งส่งตรวจหาเชื้อโควิด 19 เฉลี่ยวันละ 200-500 ราย ตามมาตรการควบคุมและป้องกันการระบาด เพื่อให้มั่นใจว่าจะไม่นําเชื้อแพร่สู่ครอบครัว ชุมชน
​
นายแพทย์สุเทพ เพชรมาก ผู้ตรวจราชการกระทรวงสาธารณสุขเขตสุขภาพที่ 6 ให้สัมภาษณ์ว่า กระทรวงสาธารณสุขได้รับมอบหมายให้ร่วมกับหน่วยงานที่เกี่ยวข้อง กระทรวงกลาโหม กระทรวงการต่างประเทศ กระทรวงมหาดไทย ภาคเอกชน จัดเตรียมสถานที่กักตัวของรัฐ (State Quarantine) รองรับผู้เดินทางจากต่างประเทศ ซึ่งขณะนี้มีโรงแรม 21 แห่งทั่วประเทศได้รับคัดเลือกให้เป็นสถานที่กักตัวของรัฐ อยู่ในเขตสุขภาพที่ 6 จํานวน 10 แห่ง คือที่ จังหวัดสมุทรปราการ 3 แห่ง และจังหวัดชลบุรี 7 แห่ง มีห้องพักรวม 3,811 ห้อง อาทิ อาคารรับรองฐานทัพเรือสัตหีบ โรงแรมแอมบาสซาเดอร์ ซิตี้ จอมเทียน พัทยา เป็นต้น โดยตั้งแต่ 4 กุมภาพันธ์ จนถึง 20 พฤษภาคม 2563 มีผู้เข้ารับการกักตัวสะสม 4,655 ราย กลับบ้านแล้ว 2,447 ราย เป็นผู้เข้าข่ายสอบสวนโรค 38 ราย ผู้ป่วยยืนยัน 18 และอยู่ระหว่างกักตัว 2,408 ราย
ทั้งนี้ ตามมาตรการควบคุมและป้องกันการระบาดของโรคโควิด 19 ที่กรมควบคุมโรคกําหนด ผู้เข้ารับการกักตัว ต้องได้รับการเก็บสิ่งส่งตรวจ 2 ครั้ง ครั้งแรกในวันที่ 3-5 หลังจากเข้าพักในโรงแรม เพื่อให้สามารถค้นหาผู้ติดเชื้อได้โดยเร็ว หากพบเชื้อก็จะนําไปรักษาดูแลในโรงพยาบาล ครั้งที่ 2 จะตรวจในวันที่ 11-13 เพื่อความมั่นใจว่าผู้ที่มากักตัวปลอดเชื้อ พร้อมให้กลับบ้านเมื่อกักตัวครบ 14 วัน ไม่นําเชื้อแพร่สู่ครอบครัวหรือชุมชน
​
นายแพทย์สุเทพกล่าวต่อว่า ขณะนี้คนไทยทยอยเดินทางกลับจากต่างประเทศวันละประมาณ 400 คน จํานวนผู้เข้ารับการกักตัวจะเพิ่มขึ้นเรื่อยๆ คาดว่าในเวลา 1 เดือน เขตสุขภาพที่ 6 จะมีผู้มากักตัวกว่า 6,000 คน ซึ่งต้องเก็บสิ่งส่งตรวจจํานวนรวมถึง 12,000 ตัวอย่างต่อเดือน หรือเฉลี่ยวันละ 400 คน จึงได้จัดเตรียมทีมเก็บสิ่งส่งตรวจไว้วันละ 8 ทีม โดยเขตสุขภาพที่ 6 มีห้องปฏิบัติการตรวจ COVID-19 จํานวน 8 แห่ง ได้แก่ สํานักงานป้องกันควบคุมโรคที่ 6 จ.ชลบุรี, โรงพยาบาลชลบุรี, โรงพยาบาลระยอง, โรงพยาบาลสมุทรปราการ, โรงพยาบาลพุทธโสธร, โรงพยาบาลพระปกเกล้า, โรงพยาบาลเจ้าพระยาอภัยภูเบศร และโรงพยาบาลสระแก้ว
​
ทั้งนี้ วานนี้ (20 พฤษภาคม 2563) สํานักงานป้องกันควบคุมโรคที่ 6 จังหวัดชลบุรี ได้ทําการเก็บตัวอย่างส่งตรวจเพื่อเตรียมก่อนให้กลับบ้าน จํานวน 294 คน เป็นกลุ่มคนไทยที่มาจากประเทศอียิปต์เมื่อวันที่ 8 พฤษภาคม จํานวน 197 คน และจากประเทศสหรัฐอาหรับเอมิเรต จํานวน 97 คน ซึ่งหากไม่พบเชื้อก็จะให้กลับบ้านได้ในวันที่ 23พฤษภาคมนี้ และในระหว่างวันที่ 21-22 พฤษภาคม 2563 จะมีผู้เดินทางกลับจากเวียดนาม ออสเตรเลีย อินเดีย จีน กาตาร์ เกาหลีใต้ และสหรัฐฯ เข้ารับการกักตัวอีก 800 ราย
​​***********************************
21 พฤษภาคม 2563
รัฐบาลไทย-ข่าวทำเนียบรัฐบาล-อนุทิน ย้ำไทยมียา เวชภัณฑ์ พร้อมดูแลรักษาโรคโควิด-19 [กระทรวงสาธารณสุข]
วันศุกร์ที่ 20 มีนาคม 2563
อนุทิน ย้ําไทยมียา เวชภัณฑ์ พร้อมดูแลรักษาโรคโควิด-19 [กระทรวงสาธารณสุข]
รองนายกรัฐมนตรีและรัฐมนตรีว่าการกระทรวงสาธารณสุข สั่งซื้อยารักษาโรคโควิด-19 ฟาวิพิลาเวียร์ เพิ่มอีก 1 แสนเม็ดจากประเทศจีน พร้อมดูแลรักษาผู้ป่วยโรคโควิด-19
วันนี้ (20 มีนาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข รับมอบระบบตรวจจับความร้อน หรือเทอร์โม สแกน (Thermo Scan) จากคุณสุพันธุ์ มงคลสุธี ประธานสภาอุตสาหกรรมแห่งประเทศไทย ผู้บริหารบริษัทต้าหัว เทคโนโลยี ประเทศไทย (Dahua Technology Thailand) และบริษัท ซินเน็ค ประเทศไทย จํากัด (มหาชน) (SYNNEX Thailand) และให้สัมภาษณ์ว่า วันนี้บริษัทผู้ผลิต ได้นําเครื่องเทอร์โม สแกน มามอบให้กระทรวงสาธารณสุข โดยจะติดตั้งที่ชั้นล่างทางเข้าอาคารสํานักงานปลัดกระทรวง เพื่อใช้คัดกรองผู้ที่มาทํางาน ติดต่อราชการ ประชุม ซึ่งแต่ละวันมีจํานวนมาก เพื่อให้มั่นใจว่าบุคลากรของกระทรวงสาธารณสุขจะปลอดภัย
“ขอขอบคุณบริษัทภาคเอกชนที่คิดถึงคนไทย ความปลอดภัยของบุคลากร เป็นนิมิตหมายที่ดี ที่ภาคเอกชนยื่นมือเข้ามาช่วยเหลือในยามที่ประเทศไทยมีสถานการณ์การระบาดของโรคโควิด-19 เกิดผลกระทบหลายด้าน แต่ก็มีสิ่งดีๆ ที่เกิดขึ้น มีผู้ประกอบการมากมายมาให้กําลังใจ บริจาคสิ่งของให้กระทรวงสาธารณสุข ทั้งเครื่องอุปโภคบริโภค อุปกรณ์ทางการแพทย์ กรมธรรม์คุ้มครอง” นายอนุทินกล่าว
นายอนุทินกล่าวต่อว่า ในด้านการรักษา ไทยมีความพร้อมทั้งยา เวชภัณฑ์ โดยยารักษาโรคโควิด-19 ฟาวิพิลาเวียร์ ได้สั่งซื้อเพิ่มอีก 1 แสนเม็ด จากเดิมสํารองไว้ 80,000 เม็ด ล็อตแรกจะได้รับ 50,000 เม็ด หน้ากากอนามัย หน้ากาก N95 และชุดป้องกันตนเอง (PPE) ซึ่งประเทศจีนเปิดโอกาสให้ไทยสามารถสั่งซื้อโดยตรงจากบริษัทในประเทศจีน ผ่านองค์การเภสัชกรรม หลังจากที่สถานการณ์ในจีนเริ่มคลี่คลาย เป็นการตอบแทนน้ําใจที่ได้ดูแลรักษาผู้ป่วยจีนอย่างดี จนหายขาดกลับบ้าน
นอกจากนี้ ในวันนี้ นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา ได้นําผู้บริหารบริษัทคอสโม กรุ๊ป จํากัด (มหาชน) มามอบแอลกอฮอล์ 75 เปอร์เซ็นต์ จํานวน 30,000 ลิตร เพื่อให้โรงพยาบาลนําไปใช้ในการทําความสะอาดพื้นผิวสถานที่ต่าง ๆ ซึ่งมีความต้องการใช้เป็นจํานวนมาก
***********************************
20 มีนาคม 2563
รัฐบาลไทย-ข่าวทำเนียบรัฐบาล-กรุงไทยอัดโปรโมชั่นบัตร M-PASS รับเครดิตเงินคืนพร้อมค่าผ่านทาง
วันจันทร์ที่ 1 ตุลาคม 2561
กรุงไทยอัดโปรโมชั่นบัตร M-PASS รับเครดิตเงินคืนพร้อมค่าผ่านทาง
กรุงไทยจัดโปรโมชั่นพิเศษ สมนาคุณผู้สมัครบัตร M-PASS รับเครดิตเงินคืน 100 บาท และสําหรับผู้มีบัตร M-PASS ยิ่งใช้มากยิ่งมีสิทธิ์ลุ้นค่าผ่านทาง มูลค่าสูงสุด 1 หมื่นบาท รวมมูลค่ากว่าล้านบาท ถึง 31 มกราคม 2562 ตั้งเป้าเพิ่มลูกค้าใหม่ 5 หมื่นราย
นางอรนุช ศิรประภา ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า จากการที่กรมทางหลวง ได้เปิดให้บริการระบบเก็บเงินค่าธรรมเนียมผ่านทางอัตโนมัติ โดยใช้ชื่อว่า M-PASS สําหรับทางหลวงพิเศษ (Motorway) หมายเลข 7 กรุงเทพฯ – ชลบุรี – พัทยา และหมายเลข 9 ถนนวงแหวนรอบนอกด้านตะวันออก (ช่วงบางปะอิน – บางพลี) มาตั้งแต่ปี 2558 เพื่อลดปัญหาการจราจรติดขัดบริเวณหน้าด่าน และเพิ่มความคล่องตัวในการเดินทางของผู้ใช้ทาง โดยได้มอบหมายให้ธนาคารเป็นผู้บริหารจัดการและดูแลผู้ใช้บริการบัตร M-PASS นั้น
เพื่อสมนาคุณลูกค้าใหม่ และลูกค้าผู้ใช้บัตร M-PASS เดิม ธนาคารได้จัดโปรโมชั่น คุ้มสองต่อ โดยคุ้มที่ 1 สําหรับลูกค้าสมัครใหม่ และเติมเงินตั้งแต่ 1,000 บาทขึ้นไป และใช้งานวิ่งผ่านทาง 1 ครั้ง ภายใน 30 วัน รับเครดิตเงินคืน (Cash Back) 100 บาท จํานวน 10,000 สิทธิ์ คุ้มที่ 2 สําหรับลูกค้า M-PASS เดิม ยิ่งใช้ผ่านทางบ่อย ยิ่งมีสิทธิ์ลุ้นรางวัล เงินค่าผ่านทางด่วน มูลค่า 10,000 บาท จํานวน 20 รางวัล เงินค่าผ่านทางด่วน มูลค่า 5,000 บาท จํานวน 30 รางวัล และเงินค่าผ่านทางด่วน มูลค่า 500 บาท จํานวน 1,950 รางวัล มูลค่ารวมทั้งสิ้น 1,325,000 บาท ตั้งแต่วันที่ 1 ตุลาคม 2561 ถึง 31 มกราคม 2562 จับรางวัลวันที่ 15 กุมภาพันธ์ 2562 ประกาศรายชื่อผู้โชคดี 28 กุมภาพันธ์ 2562 ดูรายละเอียดและดูรายชื่อผู้โชคดีได้ที่ www.ktb.co.th และ www.thaim-pass.com
นางอรนุช ศิรประภา กล่าวต่อไปว่า ธนาคารตั้งเป้าเพิ่มลูกค้าใหม่ประมาณ 50,000 ราย จากปัจจุบันที่มีผู้ใช้งานบัตร M-PASS กว่า 150,000 ราย ซึ่งผู้ถือบัตร M-PASS เพียงใบเดียว สามารถใช้ผ่านทางพิเศษได้ทั้ง Motorways และทางด่วน นอกจากนี้ยังสามารถเช็คยอดคงเหลือ ดูรายการย้อนหลัง ได้สะดวกสบายมากยิ่งขึ้น ด้วยการดาวน์โหลด M-PASS Mobile Application และเติมเงินบัตรผ่านช่องทางของธนาคารโดยไม่เสียค่าธรรมเนียม ผู้สนใจสามารถสมัครและรับบัตร M-PASS ได้ทันทีที่สาขา 141 แห่ง รวมทั้งสามารถสั่งจองที่สาขา 409 แห่ง หรือผ่านทาง Krungthai netbank โดยรับบัตรและอุปกรณ์ทางไปรษณีย์
ฝ่ายสื่อสารองค์กรและภาพลักษณ์
โทร. 0-2208-4178
รัฐบาลไทย-ข่าวทำเนียบรัฐบาล-ผนึกกำลังหุ้นส่วนวิทยาศาสตร์และเทคโนโลยีไทย-จีน (Science and Technology Partnership Program-STEP Program) ขยายความร่วมมือ 5 โครงการ
วันพฤหัสบดีที่ 26 มกราคม 2560
ผนึกกําลังหุ้นส่วนวิทยาศาสตร์และเทคโนโลยีไทย-จีน (Science and Technology Partnership Program-STEP Program) ขยายความร่วมมือ 5 โครงการ
ผนึกกําลังหุ้นส่วนวิทยาศาสตร์และเทคโนโลยีไทย-จีน (Science and Technology Partnership Program-STEP Program) ขยายความร่วมมือ 5 โครงการ
รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี และนายสมชาย เทียมบุญประเสริฐ รองปลัดกระทรวงวิทยาศาสตร์และเทคโนโลยี นําคณะกรรมการฝ่ายไทย 5 โครงการ ภายใต้กรอบความร่วมมือหุ้นส่วนวิทยาศาสตร์และเทคโนโลยีไทย-จีน (Science and Technology Partnership Program-SETP) เดินทางไปเข้าร่วมประชุมคณะกรรมการร่วมไทย-จีน ครั้งที่ 3 (3rd Joint Committee Meeting under STEP Program) ระหว่างวันที่ 16-17 มกราคม 2560 ณ เมืองชิงเต่า มณฑลชานตง สาธารณรัฐประชาชนจีน โดยมี Prof. Yin HeJun, Vice Minister of Science and Technology of the People’s Republic of China เป็นประธานร่วมการประชุมฯ
ที่ประชุมรับทราบผลการดําเนินงานปี 2558-2559 (2015-2016 Work Plans) และพิจารณาให้ความเห็นชอบแผนงานประจําปี 2560 (2017 Work Plans) ได้แก่ 1) โครงการศูนย์ถ่ายทอดเทคโนโลยีไทย-จีน (Thailand-China Technology Transfer Center) 2) โครงการแลกเปลี่ยนนักวิทยาศาสตร์รุ่นเยาว์ (Talented Young Scientist Visiting Program) 3) โครงการศูนย์วิจัยร่วมไทย-จีนด้านระบบราง (Thailand-China Joint Research Center) 4) โครงการความร่วมมือด้านการประยุกต์ใช้เทคโนโลยีอวกาศ (Space Technology Applications) และ 5) โครงการความร่วมมือด้านนโยบายวิทยาศาสตร์ เทคโนโลยีและนวัตกรรม (STI Policy Cooperation) โดย รศ.นพ.สรนิต ศิลธรรม ได้ร่วมลงนาม Minutes of the 3rd China-Thailand Joint Committee Meeting between the Ministry of Science and Technology of the People’s Republic of China and The Ministry 0pf Science and Technology of the Kingdom of Thailand เพื่อผลักดันแผนการดําเนินงานใน 5 โครงการให้มีผลเป็นรูปธรรมต่อไป
โอกาสนี้ รศ.นพ.สรนิต ศิลธรรม และคณะ ได้เยี่ยมชมความก้าวหน้าด้านเทคโนโลยีระบบราง ณ บริษัท CRRC Corporation Limited คณะทํางานฝ่ายจีน โครงการความร่วมมือด้านระบบราง โดยมี Mr. WANG Jun, Vice-President ให้การต้อนรับ ซึ่งผลจากการประชุมคณะทํางานร่วมด้านระบบรางสําคัญ คือ ทั้งสองฝ่ายยินดีจะร่วมกันผลักดันการจัดตั้งศูนย์วิจัยร่วม จํานวน ๒ ศูนย์ ได้แก่ 1)ศูนย์วิจัยร่วมระหว่างสถาบันวิจัยวิทยาศาสตร์และเทคโนโลยีแห่งประเทศไทย (วว.) กับ CRRC Corporation Limited มุ่งวิจัย พัฒนาและถ่ายทอดเทคโนโลยีด้าน rolling stock technologies และ 2)ศูนย์วิจัยร่วมระหว่างสํานักงานพัฒนาวิทยาศาสตร์และเทคโนโลยีกับ CRRC Corporation Limited มุ่งวิจัยและพัฒนาด้าน railway operation control และ driving simulation
ข่าวโดย : นางสาวบุญจิรา หยุ่มไสง (Ms. Boonjira Hyumthaisong)
สํานักความร่วมมือระหว่างประเทศและวิเทศสัมพันธ์ สํานักงานปลัดกระทรวง
เผยแพร่ข่าวโดย :นางสาวชลธิชา แสงเทียนสุวรรณ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728 - 3732 โทรสาร 02 333 3834
E-Mail :pr@most.go.th Facebook : sciencethailand
รัฐบาลไทย-ข่าวทำเนียบรัฐบาล-สนง.ลูกเสือแห่งชาติ ร่วมจัดงานวันเฉลิมพระชนมพรรษา ร.10
วันพฤหัสบดีที่ 28 มิถุนายน 2561
สนง.ลูกเสือแห่งชาติ ร่วมจัดงานวันเฉลิมพระชนมพรรษา ร.10
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยผลการประชุมคณะกรรมการบริหารลูกเสือแห่งชาติ ครั้งที่ 2/2561 เมื่อวันจันทร์ที่ 25 มิถุนายน 2561 ณ ห้องประชุมราชวัลลภ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยผลการประชุมคณะกรรมการบริหารลูกเสือแห่งชาติ ครั้งที่ 2/2561 เมื่อวันจันทร์ที่ 25 มิถุนายน 2561 ณ ห้องประชุมราชวัลลภ
รมว.ศึกษาธิการกล่าวว่า สํานักงานลูกเสือแห่งชาติ ร่วมกับกระทรวงศึกษาธิการ เตรียมจัดงานวันเฉลิมพระเกียรติ สมเด็จพระเจ้าอยู่หัวมหาวชิราลงกรณ บดินทรเทพยวรางกูร องค์ประมุขของคณะลูกเสือแห่งชาติ เนื่องในโอกาสวันเฉลิมพระชนมพรรษา 66 พรรษา ในวันเสาร์ที่ 28 กรกฎาคม 2561 เพื่อเป็นการแสดงความกตัญญูกตเวที และน้อมสํานึกในพระมหากรุณาธิคุณ ที่พระองค์ทรงมีพระเมตตาต่อพสกนิกรชาวไทย และเป็นการเฉลิมพระเกียรติเนื่องในโอกาสมหามงคลสมัยเฉลิมพระชนมพรรษา อีกทั้งเป็นการปลูกจิตสํานึกให้ลูกเสือเนตรนารี ผู้บังคับบัญชาและบุคลากรทางการลูกเสือ มีความยึดมั่นในความจงรักภักดีต่อชาติ ศาสนา พระมหากษัตริย์ ทั้งในส่วนกลางและส่วนภูมิภาค ดังนี้
ส่วนกลาง:จัดพิธีทําบุญตักบาตรพระสงฆ์ 67 รูป และพิธีสวนสนามลูกเสือจํานวน 5,200 นาย ในเวลา 10.30 น. พร้อมจัดบูธกิจกรรมร่วมกับส่วนราชการและหน่วยงานต่าง ๆ ณ บริเวณถนนหน้ากระทรวงศึกษาธิการ อาทิ บูธลงนามถวายพระพรออนไลน์, บูธบริการประชาชน FixItCenter การฝึกสอนอาชีพ เป็นต้น จากนั้นจะเข้าร่วมพิธีถวายพระพรชัยมงคล ณ ท้องสนามหลวง ในเวลา 19.00 น.
ส่วนภูมิภาค:สํานักงานศึกษาธิการจังหวัดเป็นเจ้าภาพหลักในการจัดงานโดยพร้อมเพรียงกันทั่วประเทศ ตามแนวทางของส่วนกลางด้วยความเหมาะสม โดยอาจเข้าร่วมกิจกรรมกับจังหวัดและอําเภอ พร้อมออกบําเพ็ญประโยชน์พร้อมกันทั่วประเทศ
นอกจากนี้ ที่ประชุมได้รับทราบ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จฯ แทนพระองค์ เป็นประธานพิธีทบทวนคําปฏิญาณและสวนสนาม งานวันคล้ายวันสถาปนาคณะลูกเสือแห่งชาติ ประจําปี 2561 ในวันอาทิตย์ที่ 1 กรกฎาคม 2561 ณ สนามศุภชลาศัย สนามกีฬาแห่งชาติ พร้อมถ่ายทอดสดทางสถานีโทรทัศน์ ช่อง 7HD โดย พล.อ.อ.ประจิน จั่นตอง รองนายกรัฐมนตรี ปฏิบัติหน้าที่สภานายกสภาลูกเสือไทย นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ตลอดจนกรรมการบริหารลูกเสือแห่งชาติ ลูกเสือเนตรนารี นักเรียน นิสิตนักศึกษา ลูกเสือชาวบ้าน และประชาชน ร่วมเฝ้าฯ รับเสด็จ
Written byนวรัตน์ รามสูต
Photo Creditยุทธพงศ์ เลือกกลั่นดี
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-เอกอัครราชทูตราชอาณาจักรเนเธอร์แลนด์ เข้าเยี่ยมคำนับ รอง นรม. และ รมว.กห.
วันพุธที่ 7 พฤศจิกายน 2561
เอกอัครราชทูตราชอาณาจักรเนเธอร์แลนด์ เข้าเยี่ยมคํานับ รอง นรม. และ รมว.กห.
เมื่อ 7 พ.ย. 61 พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับการเยี่ยมคํานับของ นายเกส ปีเตอร์ ราเดอ ( Kees Pieter Rade ) ออท.ราชอาณาจักรเนเธอร์แลนด์ประจําประเทศไทย ในโอกาสเข้ารับหน้าที่ ณ ศาลาว่าการกลาโหม
เมื่อ 7 พ.ย. 61 พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับการเยี่ยมคํานับของ นายเกส ปีเตอร์ ราเดอ ( Kees Pieter Rade ) ออท.ราชอาณาจักรเนเธอร์แลนด์ประจําประเทศไทย ในโอกาสเข้ารับหน้าที่ ณ ศาลาว่าการกลาโหม
ทั้งสองฝ่าย ต่างชื่นชมความสัมพันธ์ทางการทูตอย่างเป็นทางการระหว่างกัน ที่มีมากว่า 400 ปี โดยเฉพาะความสัมพันธ์ระหว่างราชวงศ์ทั้งสองที่แน่นแฟ้นเป็นพื้นฐาน นายเกส ปีเตอร์ ราเดอ กล่าวชื่นชมที่รัฐบาลเดินหน้าโรดแมปและกําหนดให้มีการเลือกตั้งในปีหน้า โดยเนเธอร์แลนด์ พร้อมสนับสนุนและให้ความร่วมมือกับไทย พัฒนาระบบท่าเรือ การขนส่งทางเรือ และการบริหารจัดการน้ํา รวมทั้งความร่วมมือทางเศรษฐกิจ ด้านการค้า การลงทุนในเขตเศรษฐกิจพิเศษ โดยสนใจลงทุนจัดตั้งศูนย์ซ่อมบํารุงอากาศยาน ขณะเดียวกัน ก็พร้อมที่จะขยายความร่วมมือทางทหาร ด้านอุตสาหกรรมป้องกันประเทศ โดยเฉพาะการต่อเรือ และอากาศยาน ซึ่งอยู่ระหว่างจัดทําบันทึกความเข้าใจร่วมกัน ( MOU ) ทั้งด้านการพัฒนาบุคลากร การวิจัยและการแลกเปลี่ยนเทคโนโลยี พร้อมกันนี้ ได้กล่าวชื่นชมการประสานและทํางานร่วมกันด้วยดี ของตํารวจ ที่ผ่านมา
พล.อ.ประวิตร ได้กล่าวแสดงความขอบคุณและยินดี ที่เนเธอร์แลนด์สนใจร่วมลงทุนในไทย และพร้อมให้การสนับสนุนไทย ในการบริหารจัดการน้ําและการบริหารระบบขนส่งทางเรือ ที่เนเธอร์แลนด์ มีเทคโนโลยีและประสบการณ์สูงกว่า และหวังว่าจะได้ลงนามร่วมกันในบันทึกความเข้าใจ ว่าด้วยความร่วมมือทางทหารในระยะเวลาอันใกล้ พร้อมทั้งขอยืนยันกําหนดการ จัดการเลือกตั้งทั่วไป ที่จะมีขึ้นใน ก.พ. 62 โดยยึดการดําเนินการตามกรอบกฎหมาย
รัฐบาลไทย-ข่าวทำเนียบรัฐบาล-กรุงไทยจับมือสมอ.ก้าวสู่สังคมไร้เงินสด ผ่านระบบ Krungthai Digital Platform
วันพุธที่ 21 พฤศจิกายน 2561
กรุงไทยจับมือสมอ.ก้าวสู่สังคมไร้เงินสด ผ่านระบบ Krungthai Digital Platform
ปลัดกระทรวงอุตสาหกรรม และรองกรรมการผู้จัดการใหญ่อาวุโส ธนาคารกรุงไทย เป็นประธานในพิธีลงนามความร่วมมือในโครงการ Cashless Society @ TISI 4.0 เมื่อวันที่ 21 พฤศจิกายน 2561 ที่กระทรวงอุตสาหกรรม
นายพสุ โลหารชุน ปลัดกระทรวงอุตสาหกรรม และ นายปริญญา พัฒนภักดี รองกรรมการผู้จัดการใหญ่อาวุโส ธนาคารกรุงไทย เป็นประธานในพิธีลงนามความร่วมมือระหว่าง นายกิตติพัฒน์ เพียรธรรม ผู้ช่วยกรรมการผู้จัดการใหญ่อาวุโส ธนาคารกรุงไทย และ นายวันชัย พนมชัย รองเลขาธิการ รักษาราชการแทนเลขาธิการสํานักงานมาตรฐานผลิตภัณฑ์อุตสาหกรรม (สมอ.) ในโครงการ Cashless Society @ TISI 4.0 เมื่อวันที่ 21 พฤศจิกายน 2561 ที่กระทรวงอุตสาหกรรม
นายพสุ โลหารชุน เปิดเผยว่า ตามที่กระทรวงการคลังได้กําหนดให้ส่วนราชการดําเนินการรับจ่ายเงินและนําส่งเงินส่งคลังผ่านระบบอิเล็กทรอนิกส์ เพื่อให้สอดคล้องกับแผนยุทธศาสตร์การพัฒนาโครงสร้างพื้นฐานระบบการชําระเงินแบบอิเล็กทรอนิกส์แห่งชาติ (National e-Payment Master Plan) โดยใช้บริการระบบ Krungthai Corporate Online เพื่อการรับจ่ายเงินและนําเงินส่งคลังกับธนาคารกรุงไทย ซึ่ง สมอ. มีนโยบายพลิกโฉมการให้บริการด้านมาตรฐาน ไปสู่ สมอ. 4.0 (TISI 4.0) หรือ TISI Transformation โดยนําระบบอิเล็กทรอนิกส์มาใช้ดําเนินการ เช่น ระบบ e-License เพื่อรับรองผลิตภัณฑ์ ระบบ e-Surveillance เพื่อใช้การตรวจติดตามคุณภาพผลิตภัณฑ์ เป็นต้น สมอ. ได้พัฒนาระบบการรับเงินผ่านระบบอิเล็กทรอนิกส์ได้สําเร็จ สามารถเชื่อมโยงได้กับระบบ e-License และ e-Surveillance ทําให้ระบบการทํางานของ สมอ. มีความสะดวก รวดเร็ว ทันการเปลี่ยนแปลงในยุคดิจิทัล
นายกิตติพัฒน์ เพียรธรรม กล่าวว่า ธนาคารกรุงไทยในฐานะธนาคารพาณิชย์ของรัฐ ได้ให้ความร่วมมือในการขับเคลื่อนสังคมไทยสู่สังคมไร้เงินสด ด้วยการทํานวัตกรรมทางการเงิน เพื่อให้ลูกค้าและประชาชนทําธุรกรรมต่างๆ ผ่านช่องทางอิเล็กทรอนิกส์ ความร่วมมือกับ สมอ.ในครั้งนี้ เป็นส่วนหนึ่งในการสนับสนุนสมอ.ก้าวสู่สังคมไร้เงินสดเต็มรูปแบบ (Cashless Society @ TISI 4.0) ด้วยการรับชําระค่าธรรมเนียมผ่านช่องทางต่างๆ ของธนาคาร เพื่อเพิ่มความสะดวกสบายให้กับผู้ประกอบการ โดยในระยะแรกธนาคารให้บริการรับชําระเงินค่าธรรมเนียมการขอใบอนุญาตประเภท ECO Sticker และใบอนุญาตมาตรฐานผลิตภัณฑ์อุตสาหกรรม (มอก.) ด้วย Bill Payment ผ่าน Krungthai NEXT ตู้ ATM และสาขาทั่วประเทศ และเตรียมขยายบริการรับชําระค่าธรรมเนียมการขอใบอนุญาตอื่นๆ และพัฒนาแอปพลิเคชั่นกับสมอ. รวมทั้งบริการ Cross Bank Payment ตลอดจนบริการ Payment Gateway ในเร็วๆ นี้
ด้านนายวันชัย พนมชัย กล่าวว่า ระบบ TISI e-Payment ของ สมอ. สามารถให้บริการ Bill Payment รับชําระเงินค่าใบอนุญาต ค่าธรรมเนียมการตรวจโรงงาน ค่าธรรมเนียมการรับรองระบบงาน โดยมีระบบแจ้งสถานะการจ่ายเงิน (Tracking) ด้วย QR Code พร้อมให้บริการทั้งหมดในปี 2562 ซึ่งจะทําให้ผู้ประกอบการที่มารับบริการกับ สมอ. ได้รับความสะดวก รวดเร็ว และเป็นประโยชน์ต่อการดําเนินธุรกิจ สอดคล้องกับแนวทางพัฒนา สมอ. 4.0 สามารถติดตามข่าวสารจาก สมอ.ได้ที่ www.tisi.go.th และ www.facebook.com/tisiofficial
ฝ่ายสื่อสารองค์กรและภาพลักษณ์
โทร. 0-2208-4174-7
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 13 กันยายน 2559
วันเสาร์ที่ 22 ตุลาคม 2559
สรุปข่าวการประชุมคณะรัฐมนตรี 13 กันยายน 2559
วันนี้ (13 กันยายน 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-น้ำฝนไม่สามารถชะล้างเชื้อไวรัสโควิด-19 ในอากาศหรือตามสิ่งของต่างๆ จริงหรือไม่ ??
วันพฤหัสบดีที่ 4 มิถุนายน 2563
น้ําฝนไม่สามารถชะล้างเชื้อไวรัสโควิด-19 ในอากาศหรือตามสิ่งของต่างๆ จริงหรือไม่ ??
น้ําฝนไม่สามารถชะล้างเชื้อไวรัสโควิด-19 จริงหรือไม่ ??
Q :น้ําฝนไม่สามารถชะล้างเชื้อไวรัสโควิด-19ในอากาศหรือตามสิ่งของต่างๆ จริงหรือไม่??
A :จริง น้ําฝนไม่ช่วยฆ่าเชื้อไวรัสโควิด-19 นอกจากนี้ควรหลีกเลี่ยงการโดนฝน เพราะอาจทําให้ไม่สบาย และเสี่ยงต่อการติดเชื้อไวรัสโควิด-19
รัฐบาลไทย-ข่าวทำเนียบรัฐบาล-สธ.จัดประชุมวิชาการพัฒนางานประจำสู่งานวิจัย ประจำปี 2562
วันพุธที่ 31 กรกฎาคม 2562
สธ.จัดประชุมวิชาการพัฒนางานประจําสู่งานวิจัย ประจําปี 2562
กระทรวงสาธารณสุข ร่วมกับคณะแพทยศาสตร์ ศิริราชพยาบาล มหาวิทยาลัยมหิดล จัดประชุมวิชาการพัฒนางานประจําสู่งานวิจัย ประจําปี 2562 เพิ่มคุณภาพงานบริการผู้ป่วยและประชาชน แลกเปลี่ยนเรียนรู้ผลงานวิจัยจากการทํางานจริง
กระทรวงสาธารณสุข ร่วมกับคณะแพทยศาสตร์ ศิริราชพยาบาล มหาวิทยาลัยมหิดล จัดประชุมวิชาการพัฒนางานประจําสู่งานวิจัย ประจําปี 2562 เพิ่มคุณภาพงานบริการผู้ป่วยและประชาชน แลกเปลี่ยนเรียนรู้ผลงานวิจัยจากการทํางานจริง
วันนี้ (31 กรกฎาคม 2562) ที่จังหวัดขอนแก่น นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนายแพทย์สุขุม กาญจนพิมาย ปลัดกระทรวงสาธารณสุข เปิดการประชุมวิชาการพัฒนางานประจําสู่งานวิจัย (National Health R2R Forum) ประจําปี 2562 ภายใต้หัวข้อ “Meta R2R to Value Based Healthcare” โดยร่วมกับคณะแพทยศาสตร์ ศิริราชพยาบาล มหาวิทยาลัยมหิดล จัดขึ้นระหว่างวันที่ 31 กรกฎาคม 2562 – 2 สิงหาคม 2562 เพื่อให้บุคลากรสาธารณสุขทุกวิชาชีพจากทั่วประเทศกว่า 3,000 คน ได้แลกเปลี่ยนความรู้แนวคิด ประสบการณ์ รวมทั้งงานวิจัยต่างๆ ที่เกิดขึ้นจากการทํางานจริง เพื่อให้เกิดองค์ความรู้ สร้างนวัตกรรมที่ทันสมัย นําไปปรับปรุงระบบงานให้เกิดประโยชน์ต่อประชาชนและวงการสาธารณสุข
นายอนุทินกล่าวว่า รัฐบาลได้กําหนดนโยบายส่งเสริมการวิจัยและพัฒนานวัตกรรมเพื่อขจัด ความเหลื่อมล้ําและความยากจน ยกระดับคุณภาพชีวิตของประชาชน ระยะแรกให้ความสําคัญกับการส่งเสริมการวิจัยและพัฒนาด้านสุขภาพของประชาชน อย่างครบวงจร ทั้งระบบยา วัคซีน เวชภัณฑ์และเทคโนโลยีที่ทันสมัย กระทรวงสาธารณสุข ได้มีการพัฒนาคุณภาพบริการอย่างต่อเนื่อง นําแนวคิดการพัฒนางานประจําสู่งานวิจัย(R2R) เพื่อพัฒนาคุณภาพงานบริการประชาชน ผู้ปฏิบัติงานได้เรียนรู้การแก้ปัญหาที่พบในการทํางานจริง ทั้งการรักษาพยาบาล ส่งเสริมสุขภาพ การป้องกันควบคุมโรค และฟื้นฟูสมรรถภาพ เพื่อตอบสนองต่อประชาชนทั้งหมด ไม่ใช่ผู้ป่วยอย่างเดียว ซึ่งการทํา R2R จะทําให้บุคลากรสาธารณสุขเกิดการพัฒนาตนเอง และสร้างสรรค์ผลงานเพื่อประโยชน์แก่ประชาชน และนํามาแลกเปลี่ยนเรียนรู้ประสบการณ์จากงานประจําที่มีคุณค่า นําไปปรับใช้ในการทํางานต่อไป
ทั้งนี้ ในปีนี้ มีผู้เสนอผลงานวิชาการ R2R เข้ารับการคัดเลือกจํานวน 900 เรื่อง ผ่านการคัดเลือกเป็นผลงานวิชาการพัฒนางานประจําสู่งานวิจัยดีเด่นจํานวน 38 เรื่อง และนําเสนอผลงานประเภทโปสเตอร์แววดีมีลุ้น 100 เรื่อง ซึ่งผ่านการคัดเลือกจากผู้ทรงคุณวุฒิจากคณะแพทยศาสตร์ศิริราชพยาบาล มหาวิทยาลัยมหิดล และผู้ทรงคุณวุฒิจากภาคีเครือข่ายทุกภาคส่วน พร้อมทั้งจัดนิทรรศการผลงานวิชาการ R2R ดีเด่นจากกรมวิชาการ เขตสุขภาพ และหน่วยงานในกํากับ การบรรยาย/อภิปรายทางวิชาการ โดยผู้ทรงคุณวุฒิทั้งจากในประเทศและต่างประเทศ การประกวดผลงานทางวิชาการ การประกวดผลงานวิชาการดีเด่น นอกจากนี้ ยังมีการนําเสนอผลงานวิชาการจากนักวิจัยระดับมืออาชีพ และผลงานจากกลุ่มพัฒนานักวิจัยเพื่อเผยแพร่องค์ความรู้ให้บุคลากรได้นําไปประยุกต์ใช้ในพื้นที่
************************** 30 กรกฎาคม 2562
รัฐบาลไทย-ข่าวทำเนียบรัฐบาล-กศน.-อาชีวศึกษา ลงนามความร่วมมือส่งเสริมพัฒนานวัตกรรมป้อนธุรกิจชายแดนใต้ 1 อำเภอ 1 ชิ้นงาน
วันจันทร์ที่ 12 กุมภาพันธ์ 2561
กศน.-อาชีวศึกษา ลงนามความร่วมมือส่งเสริมพัฒนานวัตกรรมป้อนธุรกิจชายแดนใต้ 1 อําเภอ 1 ชิ้นงาน
"กศน.และอาชีวศึกษา" ร่วมลงนามความร่วมมือในการส่งเสริม คิดค้น และพัฒนานวัตกรรมชิ้นงาน เพื่อป้อนธุรกิจ SMEs-วิสาหกิจชุมชน-OTOP ในพื้นที่ 5 จชต. ตั้งเป้า 1 อําเภอ 1 ชิ้นงาน เตรียมคิกออฟโชว์นักธุรกิจเพื่อติดต่อซื้อขายครั้งแรกเดือนมีนาคมนี้
"กศน.และอาชีวศึกษา" ร่วมลงนามความร่วมมือในการส่งเสริม คิดค้น และพัฒนานวัตกรรมชิ้นงาน เพื่อป้อนธุรกิจ SMEs-วิสาหกิจชุมชน-OTOP ในพื้นที่ 5 จชต. ตั้งเป้า 1 อําเภอ 1 ชิ้นงาน เตรียมคิกออฟโชว์นักธุรกิจเพื่อติดต่อซื้อขายครั้งแรกเดือนมีนาคมนี้
วันนี้ (11 ก.พ.61) เวลา 10.00 น. ที่โรงแรมเซาท์เทิร์นวิว จังหวัดปัตตานี, พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการและหัวหน้าผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ พร้อมด้วยนายพงศ์เทพ ไข่มุกด์ รองผู้ว่าราชการจังหวัดปัตตานี และนายอํานาจ วิชยานุวัติ ผู้ตรวจราชการกระทรวงศึกษาธิการ ร่วมเป็นสักขีพยานการลงนามความร่วมมือ (MoU) ระหว่างสํานักงานส่งเสริมการศึกษานอกระบบและการศึกษาตามอัธยาศัย (กศน.) โดยนายกฤตชัย อรุณรัตน์ เลขาธิการ กศน. และสํานักงานคณะกรรมการการอาชีวศึกษา (สอศ.) โดยนายศรีชัย พรประชาธรรม รองเลขาธิการคณะกรรมการการอาชีวศึกษา
พล.อ.สุรเชษฐ์กล่าวว่า การลงนามความร่วมมือในครั้งนี้ เพื่อให้หน่วยงาน กศน.และ สอศ. ในพื้นที่จังหวัดปัตตานี ยะลา นราธิวาส สตูล และสงขลา (4 อําเภอ) ได้ร่วมกันสนับสนุนและส่งเสริมธุรกิจ SMEs วิสาหกิจชุมชน OTOP ในการคิดค้นและดําเนินการให้เกิด "ชิ้นงาน" ที่เป็นนวัตกรรมตามแนวคิดของประชาชน
โดยสํานักงาน กศน.มีบทบาทหน้าที่ในการสรรหาและตัดสินใจในการนําประชาชนที่มาศึกษาทั้งหลักสูตรระยะยาว/ระยะสั้น ที่ประกอบอาชีพและมีแนวคิดจะพัฒนานวัตกรรมชิ้นงาน แต่ไม่มีเครื่องมือเครื่องจักร ส่งต่อให้ สอศ.ในพื้นที่ส่วน สอศ.มีหน้าที่ในการจัดอาจารย์ช่าง และร่วมกับผู้ประกอบการในการใช้เครื่องมือ เครื่องจักร พร้อมทั้งให้นักศึกษาอาชีวะได้มีโอกาสเข้ามาศึกษา สังเกตการณ์ และฝึกปฏิบัติการอีกด้วย
ความร่วมมือครั้งนี้จะทําให้เกิดเป็นระบบ ที่จะช่วยสร้างความเข้มแข็งให้กับชุมชนสร้างงาน สร้างรายได้ สนับสนุนการศึกษาเพื่อประกอบอาชีพ ซึ่งจากการลงพื้นที่และนิทรรศการที่นํามาจัดแสดงในครั้งนี้ ก็เห็นว่าอําเภอต่าง ๆ ในชายแดนภาคใต้ต่างก็มีผลิตภัณฑ์จากภูมิปัญญาท้องถิ่นที่น่าสนใจมาก เช่น ลูกหยี การแปรรูปส้มแขก ฯลฯซึ่งความร่วมมือครั้งนี้จะช่วยต่อยอดพัฒนาผลิตภัณฑ์ให้เป็นนวัตกรรม สร้างมูลค่าเพิ่มให้กับสินค้า
โดยกระทรวงศึกษาธิการตั้งเป้าจะร่วมกันสนับสนุนให้เกิด "นวัตกรรมชิ้นงาน" ให้ผู้ประกอบการอย่างน้อยอําเภอละ 1 ชิ้นงาน และในเดือนมีนาคมนี้จะมีการนําชิ้นงานมาจัดแสดงและเชิญนักธุรกิจมาเยี่ยมชมเพื่อติดต่อซื้อขายครั้งแรกได้
อนึ่งการลงนามความร่วมมือครั้งนี้ มีผู้บริหารและบุคลากรที่เกี่ยวข้องในพื้นที่5จังหวัดชายแดนภาคใต้ เข้าร่วมประชุม อาทิพล.ต.ต.ธัมมศักดิ์ วาสะศิริ ที่ปรึกษารัฐมนตรีช่วยว่าการกระทรวงศึกษาธิการ, ผศ.ดร.บรรพต วิรุณราช คณบดีวิทยาลัยพาณิชยศาสตร์ มหาวิทยาลัยบูรพา, นายสันติ แสงระวี รองศึกษาธิการภาค8รักษาการในตําแหน่งศึกษาธิการภาค8, พ.อ.ขจรศักดิ์ ไทยประยูร คณะทํางาน รมช.ศึกษาธิการ ฯลฯ
บัลลังก์ โรหิตเสถียร:สรุป
ธเนศ งานสถิร:ถ่ายภาพ